Αφαίρεση υδροξειδίου του ασβεστίου από τους ριζικούς σωλήνες με laser: Συγκριτική μελέτη
Creators: name: Κούρτη, Ευαγγελία Νικολάου
Publisher: name: Aristotle University of Thessaloniki
Year: 2017
Subjects: Υδροξείδιο του ασβεστίου
Τεχνικές αφαίρεσης
Ριζικοί σωλήνες
Calcium hydroxide
Removal techniques
Root canals

description: Σκοπός της παρούσας εργασίας ήταν η αξιολόγηση της αποτελεσματικότητας του Er:YAG laser στην απομάκρυνση του υδροξειδίου του ασβεστίου από τους ριζικούς σωλήνες και η σύγκρισή του με άλλες τεχνικές ενεργοποίησης των υγρών διακλυσμού, όπως είναι ο διακλυσμός με σύριγγα, με υπερήχους και με τη συσκευή αρνητικής πίεσης Endo Vac. Η μηδενική υπόθεση, λοιπόν, ήταν ότι δεν υπάρχουν στατιστικά σημαντικές διαφορές μεταξύ του Er: YAG laser και των υπόλοιπων πειραματικών ομάδων. Χρησιμοποιήθηκαν 84 κεντρικοί τομείς άνω γνάθου με αυστηρά κριτήρια επιλογής και αποκλεισμού. Τα δόντια μετά την εξαγωγή αποθηκεύτηκαν σε διάλυμα 5% NaOCl για 2 μέρες προκειμένου να απομακρυνθεί πλήρως το οργανικό υπόλειμμα και στη συνέχεια τοποθετήθηκαν σε διάλυμα 0,1% θυμόλης μέχρι την έναρξη των πειραματικών διαδικασιών. Το μήκος εργασίας σταθμίστηκε και καθορίστηκε στα 14mm. Οι μύλες των δοντιών αποκόπηκαν με δίσκο διαμαντιού σε χειρολαβή χαμηλών ταχυτήτων. Τα δόντια προπαρασκευάσθηκαν με το μηχανοκίνητο σύστημα νικελίου τιτανίου Protaper Next (Dentsply-Maillefer, Ballaigues, Switzerland) μέχρι το μέγεθος X3 (#30/0.07). Εμφράχθηκαν με καθαρό υδροξείδιο του ασβεστίου με προσθήκη θειικού βαρίου και αποσταγμένο νερό. Ακτινογραφήθηκαν και αποθηκεύτηκαν σε επωαστικό κλίβανο σε 37ο C και υγρασία 100% για 7 μέρες. Χωρίστηκαν τυχαία σε 4 ομάδες (n=20) ανάλογα με τον τρόπο αφαίρεσης του υδροξειδίου του ασβεστίου: 1η ομάδα: Σύριγγα διακλυσμών, 2η ομάδα: Υπέρηχοι, 3η ομάδα: Endo Vac, 4η ομάδα: Er:YAG Laser. 4 δόντια χρησιμοποιήθηκαν ως μάρτυρες. Σε όλες τις ομάδες πραγματοποιήθηκε διακλυσμός με 5ml 5% NaOCl, ακολουθούμενος από 5ml 17% EDTA και τελικός διακλυσμός με 5ml αποσταγμένο νερό. Το δείγμα παρατηρήθηκε στο ηλεκτρονικό σαρωτικό μικροσκόπιο (SEM). Οι ψηφιακές εικόνες λήφθηκαν από το κέντρο του μυλικού, μέσου και ακρορριζικού τριτημορίου σε 3 μεγεθύνσεις (x100, x500, x2000). Όλο το δείγμα αναλύθηκε, χρησιμοποιώντας ενέργεια σπεκτρόμετρου (EDS)(Inca software, Oxford, UK) σε ×2000 μεγέθυνση εντός μιας περιοχή (30μm) σε κάθε τριτημόριο. Η ταυτοποίηση του ασβεστίου/ βαρίου επιτεύχθηκε με το NORAN System SIX software V.1.8.Για την στατιστική ανάλυση των αποτελεσμάτων, εφαρμόστηκε το Kappa τεστ προκειμένου να υπολογιστεί η συμφωνία μεταξύ των μετρήσεων του ίδιου παρατηρητή και μεταξύ των μετρήσεων ανεξάρτητων παρατηρητών, το Kruskal-Wallis και το Mann-Whitney τεστ για τη σύγκριση όλων των ομάδων μεταξύ τους τόσο συνολικά, όσο και ανά τριτημόριο. Η περιγραφή των αποτελεσμάτων έγινε με πίνακα συχνοτήτων και ποσοστών για κάθε συνδυασμό ομάδας και τριτημορίου. Η στατιστική ανάλυση πραγματοποιήθηκε με το λογισμικό SPSS 20.0 και το επίπεδο σημαντικότητας ορίζεται στο 5%. Η 4η ομάδα παρουσίασε στατιστικά σημαντική διαφορά σε σχέση με τις υπόλοιπες ομάδες στο μυλικό και μέσο τριτημόριο ενώ στο ακρορριζικό τριτημόριο σημείωσε τα χαμηλότερα ποσοστά υπολειμμάτων υδροξειδίου του ασβεστίου. Το Er:YAG laser εμφάνισε αποτελεσματικότερη ικανότητα απομάκρυνσης του υδροξειδίου του ασβεστίου σε όλα τα τριτημόρια του ριζικού σωλήνα σε σχέση με τις υπόλοιπες πειραματικές ομάδες.
description: The aim of this ex-vivo study was used to compare the efficiency of Er:YAG laser with different irrigation techniques in removing calcium hydroxide from root canal walls.84 maxillary central incisors were selected and radiographed in the buccal-lingual and mesial-distal directions. Teeth were stored in a 5% NaOCl solution for 2 days in order to remove organic residues and then in a 1% thymol solution until they were used. Root canal length was standardized to a length of 14mm. Root canals were instrumented using Protaper (Dentsply-Maillefer, Ballaigues, Switzerland) up size Χ3. Root canals were filled with pure powder calcium hydroxide mixed with barium sulfate (8:1) and distilled water. Teeth were incubated for 7 days in a thermostatic incubator at 37 0C temperature and 100% humidity (Memmert, Schwabach Germany). Teeth were then randomly assigned into 4 groups, according to the protocol used to remove the calcium hydroxide dressing: 1st Group (n=20): Manual, 2nd Group (n=20): Ultrasonic (P5 Newtron, Satelec, Acteon, UK). 3rd Group (n=20): Endo Vac system (Sybron Endo). 4th Group (n=20): Er:YAG Laser (Fotona, Ljubljana, Slovenia). Root canals in all experimental groups were rinsed with 5ml 5% NaOCl and 5ml 17% EDTA, and finally irrigated with 5ml distilled water. All teeth were split longitudinally in half. Therefore, grooves were prepared on the buccal and lingual surfaces with a diamond bur used with a high-speed handpiece. The roots were set suitably in round bases and were carbon coated, in order to be observed under the Scanning Electronic Microscope at 3 levels of magnification (x100, x500, x2000). The Cohen's kappa coefficient was calculated to analyze inter-rater agreement. Results were statistically analyzed with the Kruskal-Wallis Test and Mann-Whitney Test. The significance level was set at 5%. Statistical analysis was performed with SPSS Statistics Software. The results showed significant difference between the Laser group and the other three groups in coronal and middle root third, but no statistical difference in apical third. In the 1st group, the root canal walls were moderate clean in coronal and middle part as it was possible to see some open tubule orifices. However, in apical third, all magnification images showed the presence of intact calcium hydroxide and debris. In the 2nd group, the root canal walls were not cleaner than in the 1st group, but it was possible to see a smaller percentage of remnants in the middle and apical third. In the 3rd group, in all thirds, dentin surfaces showed 50% less calcium hydroxide residues compared to the other groups. Νone of the techniques achieved complete calcium hydroxide debris removal from every third of tooth. It is shown that laser improved the removal of calcium hydroxide in comparison to conventional techniques.